《百花仙洞》
明代·刘侨

漠漠洞云锁绿苔，洞天深处有蓬莱。棋残石局空馀迹，丹熟煨蓬只数堆。

碧涧潺湲流饭出，岚光掩映送青来。祥光瑞草呈溪壑，一度春来一度开。

作者简介：湖广麻城人，字东乡。世袭锦衣职，授北镇抚司副使。天启五年，因不愿陷汪文言忤魏忠贤，削籍归。崇祯初起用，受命缉六部与各省事，以言耳目难信，忤旨谪戍。在蕲黄曾投张献忠，为锦衣指挥使，旋又逃去。南明弘光朝，贿马士英，得复官。